Tamaŭlipa korvo

La Tamaŭlipa korvo (Corvus imparatus) estas birdospecio de la familio de korvedoj kaj el ĝia tipa genro Corvus ene de la ordo de paserinoj indiĝena el Ameriko.

 Aspekto 
Ĝi estas relative malgranda (34–38 cm longa) kaj eleganta korvo kun tre brila plumaro kiu estas milda kaj silkeca. La beko estas tre svelta kaj nigra, kiel la gamboj kaj piedoj.

 Distribuado kaj habitato 
Ili loĝas en relative malgranda areo en nordorienta Meksiko, kie loĝas preskaŭ dezertajn arbustejojn inklude farmojn, urbetojn kaj vilaĝojn en ties teritorio. Ĝi loĝas ankaŭ en pli humidaj arbaroj de malfermaj areoj, sed ŝajne ne en plej altaj montoj aŭ laŭlonge de la marbordo. Ĝi estas socia birdo ofte formanta grandajn arojn, moviĝante kune en fermitaj grupoj. La norda bordo de la teritorio atingas ĝis Brownsville en suda Teksaso kie oni scias ke ili nestumis.

 Kutimaro 
 Dieto 
Manĝo precipe estas insektoj prenita el surgrunde, kvankam el arboj prenas ovojn kaj birdidojn krom multajn fruktojn kaj berojn.

 Nestumado 
La nesto estas simila al tiu de la Larĝbeka korvo sed pli malgranda kaj konstruita en arbo aŭ granda arbusto.

 Voĉo 
La voĉo de tiu korvo estas malkutima kaj malsimila al tiuj de plej parto de specioj de la genro Corvus. Ili havas bastonan krakadon kiel tiu de rano kaj alvoko priskribita kiel milda "gar-lik".

 Rilata specio 
La Sinaloa korvo Corvus sinaloae ŝajne estas genetike tre proksima al tiu specio kaj povas esti konsiderata la okcidenta formo de tiu, kvankam la voĉo estas tre diferenca. Krome tria specio, la Fiŝkorvo Corvus ossifragus el sudorienta marbordo de Sudorienta Usono ŝajne estas tre rilata al ili kaj la tri specioj povus esti konsiderataj kiel "superspecio".

 Vidu ankaŭ 
 Verakrucaj humidaj arbaroj

 Eksteraj ligiloj 

 Birdo manĝante Blankajn Morusojn 
 Birdalvoko 
 Du muzeaj specimenoj 
 Fotaro de Tamaŭlipa korvo  VIREO

 Referencoj 
  Malplej zorgiga

Kategorio:Korvedoj
Kategorio:Nearktisa faŭno
Kategorio:Neotropisa faŭno
Kategorio:Birdoj de Ameriko